નવી દિલ્હી: ઉત્તર પ્રદેશના શામલી જિલ્લાના કૈરાનામાં હિન્દુઓની હિજરતના આક્ષેપ પર રાષ્ટ્રીય માનવ અધિકાર પંચ (એનએચઆરસી)એ પોતાનો અહેવાલ સુપરત કરી દીધો છે. જોકે અહીંના નિવાસીઓ સાથે વાત કરવા પર કંઈક અલગ જ ચિત્ર બહાર આવે છે. જુલાઈ-ઓગસ્ટમાં હિન્દુઓની હિજરતના દાવાની તપાસ કરવા માટે માનવ અધિકાર પંચની ટીમ કૈરાના ગઈ હતી. આ ટીમના અહેવાલ અનુસાર કૈરાના અને મુઝફ્ફરનગરનો પ્રવાસ કરનાર ટીમના સભ્યોએ જણાવ્યું છે કે કૈરાનામાંથી હિજરતનું સ્વરૂપ કોમવાદી ન હતું. ટીમના સભ્યોએ જણાવ્યું છે કે હિન્દુ અને મુસ્લિમ બંને સમુદાયના લોકોએ અન્ય સ્થળોએ ધંધા-રોજગારની સારી તક મેળવવા માટે કૈરાના છોડ્યું હતું. લોકોએ કોઈ ચોક્કસ કોમના ડરથી હિજરત કરી ન હતી.